El manual del Granatier

# El manual del Granatier

Kraus, Mathias `<k.hias@gmx.de>`

Traductor: Antoni Bella
revisió 1.4.2 (KDE Gear 21.04) (23 de juny de 2021)

Avís legal

Aquesta documentació descriu el joc Granatier versió 14.2

Capítol 1. Introducció
Introducció

# Capítol 1. Introducció

### Tipus de joc:

Arcade

### Nombre de possibles jugadors:

Multijugador

El Granatier és un clon del joc Bomberman™ clàssic, inspirat en el treball del clon Clanbomber.

L'objectiu del joc és córrer per un camp de batalla, utilitzant bombes per a aclarir blocs els i eliminar els adversaris. Sota els blocs s'oculten diverses bonificacions i desavantatges -poden ajudar o dificultar el vostre progrés-.

Capítol 2. Com es juga
Com es juga

# Capítol 2. Com es juga

### Objectiu:

Eliminar tots els adversaris.

A cada jugador se li proporcionen cinc tecles que utilitzen per a moure el seu personatge i col·locar les bombes. Per exemple, les tecles predeterminades per al jugador 1 són les tecles Fletxa amunt, Fletxa avall, Fletxa esquerra i Fletxa dreta per a moure respectivament en aquestes direccions, i la tecla Retorn per a posar una bomba. Consulteu la secció Configurar el jugador per a trobar les dreceres de teclat per als altres jugadors, així com per a configurar-les.

El propòsit de col·locar bombes, a més d'atacar als altres adversaris, és destruir els molts blocs escampats pel camp de batalla per a aclarir un camí o descobrir les bonificacions ocultes. Entre les moltes bonificacions que es poden descobrir, es troben les que fan moure més de pressa o que fan augmentar l'abast de l'explosió de les bombes. Com més bonificacions d'aquest tipus recolliu, més fàcil serà eliminar als adversaris i guanyar la tanda. Però, cal tenir en compte que hi ha tants desavantatges que poden desviar-vos, inclosos els que alenteixen o que inverteixen les tecles de moviment.

Per cada tanda guanyada, el jugador rebrà un punt. El primer jugador a guanyar un nombre predefinit de punts (el valor predeterminat és 3), guanyarà la partida!

Capítol 3. Les regles del joc, estratègies i consells
Les regles del joc, estratègies i consells

# Capítol 3. Les regles del joc, estratègies i consells

## Els elements

### El camp de batalla

Els jugadors es troben en un camp de batalla que consta de:

El mur – defineix el contorn del mapa del camp de batalla i no es pot destruir.

El terreny – s'hi pot caminar de forma segura.

El gel – fa que el terreny rellisqui. Sobre el gel, la velocitat augmentarà i no serà possible aturar-se del tot.

El bloc – es pot destruir amb una bomba i pot contenir una bonificació (o un desavantatge).

El morter de bombes – llançarà bombes que es col·locaran sobre vostre en llocs aleatoris.

Les fletxes – mouran les bombes que es col·loquen en la direcció que apuntin.

Si no hi ha cap dels elements anteriors, hi haurà un forat a terra i entrar-hi resultarà en caure a les profunditats i morir. El mateix també s'aplicarà si no hi ha un mur en el límit del camp de batalla i el jugador es mou fora d'aquest.

### Les bonificacions

Les bonificacions són útils per a assolir l'objectiu del joc i els efectes són permanents -fins i tot una vegada que desapareix un desavantatge-. Actualment hi ha les bonificacions següents:

Velocitat – augmenta lleugerament la velocitat.

Bomba – afegeix una bomba addicional al vostre arsenal, el qual permet col·locar més d'una bomba a la vegada.

Potència – augmenta la potència de les bombes, ampliant el seu abast de l'explosió.

Escut – us fa invencible a l'explosió d'una bomba.

Llançar – afegeix la capacitat de llançar les bombes. Senzillament premeu la tecla per a col·locar bombes mentre hi ha una bomba a sota vostre.

Xutar – afegeix la capacitat de moure les bombes. Senzillament correu contra una bomba i la bomba es mourà.

### Els desavantatges

Els desavantatges són l'oposat a les bonificacions i obstaculitzen al jugador. El millor és que els efectes es perden després d'un temps (amb l'excepció de les bonificacions) i el jugador podrà tornar a jugar amb el seu comportament habitual (incloses les bonificacions). Actualment hi ha els desavantatges següents:

Lentitud – fa que us moveu molt lentament.

Hiperactivitat – fa que us moveu una mica MASSA de pressa.

Mirall – inverteix les tecles de moviment, de manera que amunt es convertirà en avall i l'esquerra en dreta.

Atabalat – us obliga a col·locar bombes contínuament sense control.

Restricció – evita que col·loqueu bombes.

### Els elements ambivalents

Aquest tipus de bonificacions no són ni bones ni dolentes, això dependrà majoritàriament de l'entorn. Actualment hi ha les bonificacions neutrals següents:

Pandora – conté una bonificació o un desavantatge.

Resurrecció – ressuscitarà a qualsevol jugador mort.

Capítol 4. Resum de la interfície
Resum de la interfície

# Capítol 4. Resum de la interfície

## Elements de menú

Joc → Nova (Ctrl+N)

  Comença una partida nova.

Joc → Surt (Ctrl+Q)

  Surt del Granatier.

Arranjament → Reprodueix els sons

  Alterna si s'hauran de reproduir els sons. El valor predeterminat és que estan activats.

De manera addicional, el Granatier té la configuració comuna al KDE i els elements dels menús Arranjament i Ajuda. Per a obtenir més informació, llegiu les seccions sobre El menú Arranjament i El menú Ajuda en els Fonaments del KDE.

Capítol 5. Configuració del joc
Configuració del joc

# Capítol 5. Configuració del joc

Per a obrir el diàleg de configuració, seleccioneu l'element de menú Arranjament → Configura el Granatier….

## General

Podreu canviar els punts necessaris per a guanyar el joc i el temps d'una tanda. Un cop transcorregut el temps, s'iniciarà el mode de mort sobtada.

A més, podreu ajustar la velocitat inicial, l'abast de l'explosió i l'arsenal de bombes.

Tema
Tema

## Tema

Per a seleccionar el tema amb el qual voleu jugar, aneu a la secció Tema. El tema es carregarà fent clic a D'acord o Aplica. La partida actual acabarà i començarà una de nova. Podeu fer clic sobre el botó Per omissió per a restaurar el tema predeterminat.

Camp de batalla
Camp de batalla

## Camp de batalla

Per a seleccionar el camp de batalla amb el qual voleu jugar, aneu a la secció Camp de batalla. El camp de batalla es carregarà fent clic a D'acord o Aplica. La partida actual acabarà i començarà una de nova. Podeu fer clic sobre el botó Per omissió per a restaurar el camp de batalla predeterminat.

Si teniu camps de batalla per al Clanbomber que heu fet vosaltres mateixos, els podeu a `~/.clanbomber/maps` . Els camps de batalla del Clanbomber ja s'inclouen amb el Granatier.

Si seleccioneu el Mode aleatori, s'utilitzarà un camp de batalla aleatori per a cada tanda nova. Si hi ha camps de batalla amb els que no voleu jugar, els podeu desmarcar.

Jugador
Jugador

## Jugador

Per a seleccionar el jugador amb el qual voleu jugar, aneu a la secció Jugador i seleccioneu els jugadors amb les caselles de selecció. Les dreceres es poden canviar fent clic sobre el botó de l'acció que voleu canviar i després prement la tecla que voleu utilitzar. Els canvis es carregaran fent clic a D'acord o Aplica. La partida actual acabarà i començarà una de nova. Podeu fer clic sobre el botó Per omissió per a restaurar les dreceres predeterminades.

Capítol 6. Crear un camp de batalla personalitzat
Crear un camp de batalla personalitzat

# Capítol 6. Crear un camp de batalla personalitzat

Un camp de batalla en el Granatier consta de dos fitxers, `nom_del_camp.desktop` i `nom_del_camp.xml` .

El fitxer `role="extension" >desktop` conté les metadades com el nom o l'autor del camp de batalla i consta de les entrades següents.

    [Arena]
    Name=El meu camp de batalla
    Description=Aquest és el meu primer camp de batalla
    Type=XML
    FileName=nom_del_camp.xml
    Author=Jordi Usuari
    AuthorEmail=jordiusuari@foo.org

Podeu triar el nom que vulgueu, però `FileName` haurà de ser el nom del fitxer `.xml`.

El fitxer `.xml` conté el mapa real del camp de batalla.

    <?xml version="1.0"?>
    <Arena arenaFileVersion="1" rowCount="13" colCount="17">
      <Row>    ==== ====    </Row>
      <Row>  ===+++++++===  </Row>
      <Row>  =+++++_+++++=  </Row>
      <Row> ==+++=_p_=+++== </Row>
      <Row>==++===_-_===++==</Row>
      <Row>=+++=++_-_++=+++=</Row>
      <Row> +++++-- --+++++ </Row>
      <Row>=+++=++_-_++=+++=</Row>
      <Row>==++===_-_===++==</Row>
      <Row> ==+++=_p_=+++== </Row>
      <Row>  =+++++_+++++=  </Row>
      <Row>  ===+++++++===  </Row>
      <Row>    ==== ====    </Row>
    </Arena>

No hi ha cap límit per a `rowCount` i `colCount`, de manera que podreu triar la mida del camp de batalla. Per al mapa del camp de batalla, s'utilitzen els símbols següents.

    «=» un element de mur
    « » un element de forat
    «_» un element de terreny
    «+» un element de bloc
    «x» crearà aleatòriament un bloc o un element de terreny
    «-» un element de gel
    «o» un element de morter
    «u» una fletxa cap amunt
    «r» una fletxa cap a la dreta
    «d» una fletxa cap avall
    «l» una fletxa cap a l'esquerra
    «p» una posició del jugador

Capítol 7. Crèdits i llicència
Crèdits i llicència

# Capítol 7. Crèdits i llicència

Granatier

Copyright del programa 2009 Mathias Kraus `(k.hias AT gmx.de)`

Copyright dels gràfics 2009 Mathias Kraus `(k.hias AT gmx.de)`

Copyright dels gràfics 2009 Arturo Silva `(jasilva28 AT gmail.com)`

Copyright de la documentació 2009 Mathias Kraus `(k.hias AT gmx.de)`

Traductor de la documentació: Antoni Bella `(antonibella5 AT yahoo.com)`

Aquesta documentació està llicenciada d'acord amb les clàusules de la Llicència de Documentació Lliure de GNU.

Aquest programa està llicenciat d'acord amb les clàusules de la Llicència Pública General de GNU.